				|

		52012PC0175

			Propunere de DECIZIE A CONSILIULUI privind poziția care urmează să fie adoptată, în numele Uniunii Europene, în cadrul comisiei mixte UE-AELS, referitoare la adoptarea unei decizii de modificare a Convenției din 20 mai 1987 privind regimul de tranzit comun /* COM/2012/0175 final - 2012/0087 (NLE) */

			   	EXPUNERE DE MOTIVE
1.           CONTEXTUL PROPUNERII
Motivele și obiectivele propunerii
Aderarea Croației la Convenția
privind regimul de tranzit comun din 20 mai 1987 implică introducerea în
convenție a unor noi referințe lingvistice privind această
țară. Mai mult, documentele de garanție în care sunt
menționate părțile contractante la convenție trebuie
să fie modificate în consecință.
Context general
Convenția din 20 mai 1987 privind regimul
de tranzit comun (denumită în continuare „convenția“) prevede
măsurile de facilitare a circulației bunurilor între Uniunea
Europeană și Republica Islanda, Regatul Norvegiei și
Confederația Elvețiană.
Croația și-a exprimat în mod oficial
dorința de a adera la convenție și a îndeplinit cerințele
de ordin juridic, structural și de tehnologie informațională,
care sunt condiții prealabile aderării.
Dat fiind că Croația a îndeplinit
aceste condiții prealabile și că a fost invitată să
adere, este necesar să se modifice convenția prin introducerea unor
noi referințe lingvistice în limba croată și a unor
adaptări adecvate ale documentelor de garanție. Aceste amendamente
trebuie introduse și aplicate din prima zi în care Croația începe
să utilizeze sistemul de tranzit comun.
 Dispoziții în vigoare în domeniul propunerii Nu există dispoziții în vigoare în domeniul propunerii.
 Coerența cu alte politici și obiective ale Uniunii Nu se aplică.
2.           REZULTATELE CONSULTĂRILOR CU
PĂRȚILE INTERESATE ȘI ALE EVALUĂRII IMPACTULUI
 Consultarea cu părțile interesate
 Metode de consultare, principalele sectoare vizate și profilul general al respondenților Consultări cu aprobarea grupului de lucru UE-AELS „Tranzit comun”, care reprezintă părțile contractante la convenție.
 Sinteza răspunsurilor și modul în care acestea au fost luate în considerare Aviz favorabil.
 Obținerea și utilizarea expertizei
 Nu a fost necesar să se recurgă la expertiză externă.
 Evaluarea impactului Aderarea la Convenția din 20 mai 1987 privind regimul de tranzit comun poate fi văzută prin prisma strategiei de preaderare la Uniunea Europeană. Aceasta va duce la o aliniere la acquis-ul comunitar în zona de tranzit. Introducerea tranzitului comun în Croația ca alternativă la regimul TIR va asigura facilitarea și mai mult a tranzitului, reducerea costurilor și o posibilă creștere a volumului schimburilor comerciale.
3.           ELEMENTELE JURIDICE ALE PROPUNERII
 Rezumatul acțiunii propuse Aderarea Croației implică introducerea unor noi referințe lingvistice privind această țară, permițând astfel implementarea regimului de tranzit comun între părțile contractante. Documentele de garanție, în special, trebuie să facă obiectul amendamentelor necesare. Acest proiect de decizie a fost aprobat de Comitetul Codului Vamal („Secțiunea statut vamal și tranzit”) și de grupul de lucru UE-AELS privind tranzitul comun. Comisia este invitată să aprobe acest proiect de decizie prin procedură scrisă, pentru a o înainta Consiliului în vederea stabilirii unei poziții comune pentru adoptarea sa definitivă de către comisia mixtă UE-AELS privind tranzitul comun.
 Temei juridic Articolul 15 din Convenția din 20 mai 1987 privind regimul de tranzit comun.
 Principiul subsidiarității Propunerea cade sub incidența competenței exclusive a Uniunii Europene. În consecință, principiul subsidiarității nu se aplică.
 Principiul proporționalității Propunerea respectă principiul proporționalității din următorul motiv.
 Nu se aplică.
 Alegerea instrumentelor
 Instrumente propuse: altele.
 Alte mijloace nu ar fi potrivite din următorul motiv. Nu există un alt instrument adecvat.
4.           IMPLICAȚIILE BUGETARE
Propunerea nu are nicio implicație pentru
bugetul UE.
5.           ELEMENTE OPȚIONALE
 Simplificare
 Propunerea prevede simplificarea procedurilor administrative pentru autoritățile publice și simplificarea procedurilor administrative pentru entitățile private.
 Propunerea introduce regimul de tranzit comun pentru toate părțile contractante la convenție.
 Procedura de tranzit comun permite autorizarea simplificărilor referitoare la entitățile private.
2012/0087 (NLE)
Propunere de
DECIZIE A CONSILIULUI
privind poziția care urmează
să fie adoptată, în numele Uniunii Europene, în cadrul comisiei mixte
UE-AELS, referitoare la adoptarea unei decizii de modificare a Convenției
din 20 mai 1987 privind regimul de tranzit comun
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 207 alineatul (4)
coroborat cu articolul 218 alineatul (9),
având în vedere propunerea Comisiei Europene,
întrucât:
(1)       Articolul 15a din
Convenția privind regimul de tranzit comun[1] permite unei
țări terțe să devină parte contractantă la
această convenție ca urmare a unei decizii a comisiei mixte de a
invita țara respectivă.
(2)       Articolul 15 din
Convenția privind regimul de tranzit comun împuternicește comisia
mixtă instituită prin convenția respectivă să
recomande și să adopte, printr-o serie de decizii, amendamentele la
prezenta convenție și la apendicele acesteia.
(3)       Croația și-a
exprimat oficial dorința de a adera la regimul de tranzit comun și a
fost invitată printr-o decizie din 19 ianuarie 2012 a comisiei mixte
înființate în temeiul prezentei convenții.
(4)       Dat fiind că a
îndeplinit cerințele de ordin juridic, structural și de tehnologie
informațională, care reprezintă condițiile prealabile
pentru aderare, și ca urmare a procedurii oficiale de aderare,
Croația va adera la Convenția din 20 mai 1987 privind regimul de
tranzit comun.
(5)       Extinderea regimului de
tranzit comun va necesita anumite modificări ale convenției. Acestea
privesc noi referințe lingvistice în limba croată și
adaptările corespunzătoare ale documentelor de garanție.
(6)       Propunerea de amendament a
fost prezentată și discutată în cadrul grupului de lucru
UE-AELS, iar textul a fost aprobat în prealabil.
(7)       Prin urmare, trebuie
stabilită poziția Uniunii Europene în ceea ce privește
propunerea de amendament,
ADOPTĂ PREZENTA DECIZIE:
Articolul 1
Poziția care urmează să fie
adoptată de Uniunea Europeană în cadrul comisiei mixte UE-AELS
privind tranzitul comun referitoare la adoptarea de către această comisie
a Deciziei nr. XXX de modificare a Convenției din 20 mai 1987 privind
regimul de tranzit comun are la bază proiectul de decizie anexat la
prezenta decizie.
Modificările minore aduse acestui proiect
de decizie pot fi acceptate de reprezentanții Uniunii în cadrul comisiei
mixte UE-AELS, fără a fi necesară o altă decizie a
Comisiei.
Articolul 2
Comisia publică decizia comisiei mixte
UE-AELS privind tranzitul comun, după adoptarea acesteia, în Jurnalul
Oficial al Uniunii Europene.
Articolul 3
Prezenta decizie se adresează statelor
membre.
Adoptată la Bruxelles,
                                                                       Pentru
Consiliu
                                                                       Președintele
ANEXĂ
Propunere de
DECIZIE NR. XXX A COMISIEI MIXTE UE-AELS
PRIVIND TRANZITUL COMUN
de modificare a Convenției din
20 mai 1987 privind regimul de tranzit comun […]
COMISIA MIXTĂ,
având în vedere Convenția din 20 mai 1987
privind regimul de tranzit comun[2], în special articolul 15
alineatul (3) litera (a),
întrucât:
(1) Croația și-a exprimat
dorința de a adera la Convenția din 20 mai 1987 privind regimul de
tranzit comun și a fost invitată printr-o decizie din 19 ianuarie
2012 a comisiei mixte înființate în temeiul acestei convenții.
(2) În consecință, versiunile în
limba croată ale referințelor utilizate în convenție ar trebui
incluse în convenție în ordinea corespunzătoare.
(3) Aplicarea prezentei decizii depinde de
data aderării Croației la convenție.
(4) Pentru a permite utilizarea unor formulare
de garanție tipărite în conformitate cu criteriile în vigoare înainte
de data aderării Croației la convenție, trebuie stabilită o
perioadă de tranziție în timpul cărora formularele tipărite
ar putea fi utilizate în continuare, cu anumite adaptări.
(5) Prin urmare, convenția trebuie
modificată în consecință,
ADOPTĂ PREZENTA DECIZIE:
Articolul 1
Apendicele III la Convenția privind
regimul de tranzit comun se modifică în conformitate cu anexa la prezenta
decizie.
Articolul 2
1.           Prezenta decizie se
aplică începând cu 1 iulie 2012.
2.           Formularele bazate pe
formularele tip din anexele C1, C2, C3, C4, C5, C6 la apendicele III pot fi utilizate
în continuare, până cel târziu la 30 iunie 2013, sub rezerva
adaptărilor geografice necesare și a adaptărilor referitoare la
adresa de serviciu sau la agentul autorizat.
Adoptată la Bruxelles,
            Pentru comisia mixtă
            Președintele
ANEXĂ
1.           În anexa B1, sub caseta 51,
se adaugă următoarea liniuță între Regatul Unit și
Islanda:
„Croația         HR”
2.         În anexa B6, titlul III se
modifică după cum urmează:
2.1.      În prima parte a tabelului
„Validitate limitată - 99200”, se adaugă următoarea
liniuță înainte de IS:
„-         HR       Valjanost ograničena”
2.2.      În a doua parte a tabelului
„Dispensă - 99201”, se adaugă următoarea liniuță
înainte de IS:
„-         HR       Oslobođeno”
2.3.      În a treia parte a tabelului
„Probă alternativă - 99202”, se adaugă următoarea
liniuță înainte de IS:
„-         HR       Alternativni dokaz”
2.4.      În a patra parte a tabelului
„Diferențe: Mărfuri prezentate la biroul … (nume și țara) –
99203”, se adaugă următoarea liniuță înainte de IS:
„-         HR       Razlike:Carinarnica kojoj
je roba podnesena ……(naziv i zemlja)”
2.5.      În a cincea parte a tabelului
„Ieșire din … supusă restricțiilor sau impozitelor prin
regulamentul sau Directiva/Decizia nr. … – 99204”, se adaugă
următoarea liniuță înainte de IS:
„-         HR       Izlaz iz…….. podliježe
ograničenjima ili pristojbama temeljem Uredbe/Direktive/Odluke br…”
2.6.      În a șasea parte a tabelului
„Dispensă de itinerariu obligatoriu - 99205”, se adaugă
următoarea liniuță înainte de IS:
„-         HR       Oslobođeno od
propisanog plana puta”
2.7.      În a șaptea parte a tabelului
„Expeditor agreat - 99206”, se adaugă următoarea liniuță
înainte de IS:
„-         HR       Ovlašeteni pošiljatelj”
2.8.      În a opta parte a tabelului
„Dispensă de semnătură - 99207”, se adaugă următoarea
liniuță înainte de IS:
„-         HR       Oslobođeno potpisa”
2.9.      În a noua parte a tabelului „Garanție
globală interzisă - 99208”, se adaugă următoarea
liniuță înainte de IS:
„-         HR       Zabranjeno zajedničko
jamstvo”
2.10.    În a zecea parte a tabelului
„Utilizare nelimitată - 99209”, se adaugă următoarea
liniuță înainte de IS:
„-         HR       Neograničena uporaba”
2.11.    În a unsprezecea parte a tabelului
„Emis ulterior - 99210”, se adaugă următoarea liniuță
înainte de IS:
„-         HR       Izdano naknadno”
2.12.    În a douăsprezecea parte a
tabelului „Diverși - 99211”, se adaugă următoarea
liniuță înainte de IS:
„-         HR       Razni”
2.13.    În a treisprezecea parte a tabelului
„Vrac - 99212”, se adaugă următoarea liniuță înainte de IS:

„-         HR       Rasuto”
2.14.    În a paisprezecea parte a tabelului
„Expeditor - 99213”, se adaugă următoarea liniuță înainte
de IS:
„-         HR       Pošiljatelj”
3.         Anexa C1 se înlocuiește cu
următorul text:
„ANEXA C1
REGIMUL DE TRANZIT COMUN/TRANZIT COMUNITAR
DOCUMENT DE GARANȚIE
GARANȚIE INDIVIDUALĂ
I.              Angajamentul
garantului
1.          Subsemnatul(a)[3]..............................................................................................................................
domiciliat(ă)[4]..............................................................................................................................................
se face garant solidar la
biroul de garanție din …..………………………………………………………
până
la valoarea maximă de
.............................................................................................................................
în favoarea Uniunii
Europene (constituită din Regatul Belgiei, Republica Bulgaria, Republica
Cehă, Regatul Danemarcei, Republica Federală Germania, Republica
Estonia, Republica Elenă, Regatul Spaniei, Republica Franceză,
Irlanda, Republica Italiană, Republica Cipru, Republica Letonia, Republica
Lituania, Marele Ducat al Luxemburgului, Ungaria, Republica Malta, Regatul
Țărilor de Jos, Republica Austria, Republica Poloneză, Republica
Portugheză, România, Republica Slovenia, Republica Slovacă, Republica
Finlanda, Regatul Suediei, Regatul Unit al Marii Britanii și Irlandei de Nord)
și din Republica Croația, Republica Islanda, Regatul Norvegiei,
Confederația Elvețiană, Principatul Andorra și Republica
San Marino[5], pentru orice sumă
pentru care[6]
…………………………………………………………………………………………
este sau ar deveni
debitor față de țările mai sus menționate, atât în
principal și în adițional cât și pentru cheltuieli și
accesorii, excluzând penalitățile, cu titlu de datorie
constituită din drepturi și din alte taxe aplicabile mărfurilor
descrise mai jos, plasate sub regimul de tranzit comunitar sau comun de la
biroul de plecare din………………………………………………………………………………………….
…………………………………………………………………………………………………………
la biroul de
destinație
din....................................................................................................................
………………………………………………………………………………………………………..
Descrierea
mărfurilor:
…………………………………………………………………………………………………………..
2.          Subsemnatul
(subsemnata) se obligă să efectueze, la prima cerere scrisă a
autorităților competente din țările menționate la
punctul 1, plata sumelor cerute fără a putea să o amâne mai mult
de treizeci de zile de la data cererii, în afară de cazul în care acesta
(aceasta) sau orice altă persoană interesată stabilește,
înaintea expirării acestui termen, la cererea autorităților
competente, că operațiunea s-a încheiat.
Autoritățile competente
pot, la cererea subsemnatului (subsemnatei) și pentru motive recunoscute
ca fiind valabile, să prelungească, dincolo de termenul de treizeci
de zile începând cu data cererii de plată, termenul în care subsemnatul
(subsemnata) este obligat(ă) să efectueze plata sumelor cerute.
Cheltuielile care rezultă din acordarea acestui termen suplimentar, în
special dobânzile, trebuie să fie calculate astfel încât valoarea lor
să fie echivalentă cu cea care ar fi percepută în acest scop pe
piața monetară sau financiară națională.
3.          Prezentul
angajament este valabil începând cu data acceptării sale de către
biroul de garanție. Subsemnatul (subsemnata) rămâne
răspunzător (răspunzătoare) de plata datoriei apărute
cu ocazia operațiunii de tranzit comunitar sau comun la care se
referă prezentul angajament, care a debutat înainte de data intrării
în vigoare a unei revocări sau a unei rezilieri a actului de
garanție, chiar dacă cererea de plată a fost făcută
ulterior.
4.          În
sensul prezentului angajament, subsemnatul își dă adresa de serviciu[7]
din fiecare dintre celelalte țări menționate la punctul 1:
 Țară || Numele și prenumele sau denumirea societății comerciale și adresa completă
 ……………………………………………………………………………………………………………………………………………………………………………………….. || ………………………………………………………………………………………………………………………………………………………………………………………
Subsemnatul (subsemnata)
recunoaște că toată corespondența, avizele și toate
formalitățile sau procedurile referitoare la prezentul angajament,
adresate sau efectuate în scris la una dintre adresele de serviciu, vor fi
acceptate ca fiindu-i remise cum se cuvine acestuia (acesteia).
Subsemnatul (subsemnata)
recunoaște competența instanțelor din localitățile în
care acesta (aceasta) își are adresa de serviciu.
Subsemnatul (subsemnata)
se angajează să mențină adresele de serviciu sau, dacă
acesta (aceasta) este obligat(ă) să modifice una sau mai multe din
adresele de serviciu, să informeze în prealabil biroul de garanție în
legătură cu aceasta.
Întocmit la ………………………………., la data de
………………………………………..
…………………………………………………………….
(Semnătura)[8]
II.            Acceptarea
de către biroul de garanție
Biroul de garanție
……………………………………………………………………………….
Angajamentul
garantului acceptat la data de
......................................................................................................
pentru a acoperi operațiunea de tranzit comunitar/comun efectuată în
conformitate cu declarația de tranzit
nr................................................. din ……………………………………… [9]
…………………………………………………
(Ștampila și semnătura)”
4.         Anexa C2 se înlocuiește cu
următorul text:
„ANEXA C2
REGIMUL DE TRANZIT COMUN/TRANZIT COMUNITAR
DOCUMENT DE GARANȚIE
GARANȚIE INDIVIDUALĂ SUB FORMĂ DE
TITLURI
I.              Angajamentul
garantului
1.          Subsemnatul(a)[10]............................................................................................................................
domiciliat (ă)[11]...........................................................................................................................................
se face garant solidar la
biroul de garanție din …..……………………………………………………
în favoarea Uniunii
Europene (constituită din Regatul Belgiei, Republica Bulgaria, Republica
Cehă, Regatul Danemarcei, Republica Federală Germania, Republica
Estonia, Republica Elenă, Regatul Spaniei, Republica Franceză,
Irlanda, Republica Italiană, Republica Cipru, Republica Letonia, Republica
Lituania, Marele Ducat al Luxemburgului, Ungaria, Republica Malta, Regatul
Țărilor de Jos, Republica Austria, Republica Poloneză, Republica
Portugheză, România, Republica Slovenia, Republica Slovacă, Republica
Finlanda, Regatul Suediei, Regatul Unit al Marii Britanii și Irlandei de
Nord) și din Republica Croația, Republica Islanda, Regatul Norvegiei,
Confederația Elvețiană, Principatul Andorra și Republica
San Marino[12],
pentru orice sumă
pentru care un principal obligat este sau ar deveni debitor față de
țările mai sus menționate, atât în principal și în
adițional cât și pentru cheltuieli și accesorii, excluzând
penalitățile, cu titlu de datorie constituită din drepturi
și din alte taxe aplicabile mărfurilor plasate sub regimul de tranzit
comunitar sau comun, față de care eu, subsemnatul(a), am
consimțit să-mi angajez responsabilitatea, prin emiterea de titluri
de garanție izolată și aceasta, până la concurența
unei sume maxime de 7000 EUR per titlu.
2.          Subsemnatul
(subsemnata) se obligă să efectueze, la prima cerere scrisă a
autorităților competente din țările menționate la
punctul 1, plata sumelor cerute, până la concurența de 7000 EUR per
titlu de garanție izolată, fără a putea să o amâne mai
mult de treizeci de zile de la data cererii, în afară de cazul în care acesta
(aceasta) sau orice altă persoană interesată stabilește,
înaintea expirării acestui termen, la cererea autorităților
competente, că operațiunea s-a încheiat.
Autoritățile
competente pot, la cererea subsemnatului (subsemnatei) și pentru motive
recunoscute ca fiind valabile, să prelungească, dincolo de termenul
de treizeci de zile începând cu data cererii de plată, termenul în care
subsemnatul (subsemnata) este obligat(ă) să efectueze plata sumelor
cerute. Cheltuielile care rezultă din acordarea acestui termen
suplimentar, în special dobânzile, trebuie să fie calculate astfel încât
valoarea lor să fie echivalentă cu cea care ar fi percepută în
acest scop pe piața monetară sau financiară națională.
3.          Prezentul
angajament este valabil începând cu data acceptării sale de către
biroul de garanție. Subsemnatul (subsemnata) rămâne
răspunzător (răspunzătoare) de plata datoriei apărute
cu ocazia operațiunii de tranzit comunitar sau comun, la care se referă
prezentul angajament, care a debutat înainte de data intrării în vigoare a
unei revocări sau a unei rezilieri a actului de garanție, chiar
dacă plata a fost cerută ulterior.
4.          În
sensul prezentului angajament, subsemnatul își dă adresa de serviciu[13]
din fiecare dintre celelalte țări menționate la punctul 1:
 Țara || Numele și prenumele, sau denumirea societății comerciale, și adresa completă
 ………………………………………………………………………………………………………. || ……………………………………………………………………………………………………………………………………………………………………………………………………………………………………………………………………………………………………………………………………………………………………..
Subsemnatul (subsemnata)
recunoaște că toată corespondența, avizele și toate
formalitățile sau procedurile referitoare la prezentul angajament,
adresate sau efectuate în scris la una dintre adresele de serviciu, vor fi acceptate
ca fiindu-i remise cum se cuvine acestuia (acesteia).
Subsemnatul (subsemnata)
recunoaște competența instanțelor din localitățile în
care acesta (aceasta) își are adresa de serviciu.
Subsemnatul (subsemnata)
se angajează să mențină adresele de serviciu sau, dacă
acesta (aceasta) este obligat(ă) să modifice una sau mai multe din
adresele de serviciu, să informeze în prealabil biroul de garanție în
legătură cu aceasta.
Întocmit la ………………………………., la data de
………………………………………..
…………………………………………..
(Semnătura)[14]
II.            Acceptarea
de către biroul de garanție
Biroul de garanție
………………………………………………………………………………………..
Angajamentul garantului
acceptat la data de
..........................................................................................................................
………………………………………………..
(Ștampila și semnătura)”
5.           Anexa C4 se înlocuiește
cu următorul text:
„ANEXA C4
REGIMUL DE TRANZIT COMUN/TRANZIT COMUNITAR
DOCUMENT DE GARANȚIE
GARANȚIE GLOBALĂ
I.          Angajamentul
garantului
1.             Subsemnatul(a)[15]...........................................................................................................................domiciliat(ă)[16].............................................................................................................................................
se face garant solidar la
biroul de garanție din …..………………………………………………………
până la valoarea
maximă de
...................................................................................................................................................................
reprezentând 100/50/30%[17] din suma de referință, în favoarea
Uniunii Europene (constituită din Regatul Belgiei, Republica Bulgaria,
Republica Cehă, Regatul Danemarcei, Republica Federală Germania,
Republica Estonia, Republica Elenă, Regatul Spaniei, Republica Franceză,
Irlanda, Republica Italiană, Republica Cipru, Republica Letonia, Republica
Lituania, Marele Ducat al Luxemburgului, Ungaria, Republica Malta, Regatul
Țărilor de Jos, Republica Austria, Republica Poloneză, Republica
Portugheză, România, Republica Slovenia, Republica Slovacă, Republica
Finlanda, Regatul Suediei, Regatul Unit al Marii Britanii și Irlandei de
Nord) și din Republica Croația, Republica Islanda, Regatul Norvegiei,
Confederația Elvețiană, Principatul Andorra și Republica
San Marino,[18]
pentru orice sumă
pentru care[19]……………….....................................................................................este
sau ar deveni debitor față de țările mai sus
menționate, atât în principal și în adițional, cât și
pentru cheltuieli și accesorii, excluzând penalitățile, cu titlu
de datorie constituită din drepturi și din alte taxe aplicabile
mărfurilor plasate sub regimul de tranzit comunitar sau comun.
2.          Subsemnatul
(subsemnata) se obligă să efectueze, la prima cerere în scris a
autorităților competente din țările menționate la
punctul 1, plata sumelor cerute până la valoarea maximă
menționată anterior și fără a putea să o amâne
mai mult de treizeci de zile de la data cererii, în afară de cazul în care
acesta (aceasta) sau orice altă persoană interesată stabilește,
înaintea expirării acestui termen, la cererea autorităților
competente, că operațiunea s-a încheiat.
Autoritățile
competente pot, la cererea subsemnatului (subsemnatei) și pentru motive
recunoscute ca fiind valabile, să prelungească, dincolo de termenul
de treizeci de zile începând cu data cererii de plată, termenul în care
subsemnatul (subsemnata) este obligat(ă) să efectueze plata sumelor
cerute. Cheltuielile care rezultă din acordarea acestui termen
suplimentar, în special dobânzile, trebuie să fie calculate astfel încât
valoarea lor să fie echivalentă cu cea care ar fi percepută în
acest scop pe piața monetară sau financiară națională.
Această sumă nu
poate fi scăzută din sumele deja plătite în conformitate cu
prezentul angajament decât atunci când subsemnatul (subsemnata) este
invitat(ă) să plătească o datorie apărută cu
ocazia unei operațiuni de tranzit comunitar sau comun care a început
înainte de primirea cererii de plată precedente sau în cele treizeci de
zile care urmează acesteia.
3.          Prezentul
angajament este valabil începând cu data acceptării sale de către
biroul de garanție. Subsemnatul (subsemnata) rămâne
răspunzător (răspunzătoare) de plata datoriei apărute
cu ocazia operațiunii de tranzit comunitar sau comun, la care se
referă prezentul angajament, care a debutat înainte de data intrării
în vigoare a unei revocări sau a unei rezilieri a actului de
garanție, chiar dacă plata a fost cerută ulterior.
4.          În
sensul prezentului angajament, subsemnatul își dă adresa de serviciu[20]
din fiecare dintre celelalte țări menționate la punctul 1:
 || Țara || Numele și prenumele, sau denumirea societății comerciale, și adresa completă
 ………………………………………………………………………………………………………….. || …………………………………………………………………………………………………………………………………………………………………………………………………………………………………………………………………………………………………………………………………………………………………………………
Subsemnatul (subsemnata)
recunoaște că toată corespondența, avizele și toate
formalitățile sau procedurile referitoare la prezentul angajament,
adresate sau efectuate în scris la una dintre adresele de serviciu, vor fi
acceptate ca fiindu-i remise cum se cuvine acestuia (acesteia).
Subsemnatul (subsemnata)
recunoaște competența instanțelor din localitățile în
care acesta (aceasta) își are adresa de serviciu.
Subsemnatul (subsemnata)
se angajează să mențină adresele de serviciu sau, dacă
acesta (aceasta) este obligat(ă) să modifice una sau mai multe din
adresele de serviciu, să informeze în prealabil biroul de garanție în
legătură cu aceasta.
Întocmit la ………………………………., la data de
………………………………………..
………………………………………………
(Semnătura)[21]
II.            Acceptarea
de către biroul de garanție
Biroul de garanție
………………………………………………………………………………………..
Angajamentul garantului
acceptat la data de
..........................................................................................................................
………………………………………………….
(Ștampila și semnătura)”
6.           În caseta 7 din anexa C5,
cuvântul „Croația” se inserează între cuvintele „Comunitatea
Europeană” și „Islanda”.
7.           În caseta 6 din anexa C6,
cuvântul „Croația” se inserează între cuvintele „Comunitatea
Europeană” și „Islanda”.
[1]               JO L 226, 13.8.1987, p.2.
[2]               JO L 226, 13.8.1987, p. 2.
[3]               Numele și prenumele sau denumirea
societății comerciale.
[4]               Adresa completă.
[5]               A se elimina numele părții
(părților) contractante sau al statelor (Andorra sau San Marino) ale
căror teritorii nu sunt tranzitate. Trimiterile la Principatul Andorra
și la Republica San Marino nu se aplică decât operațiunilor de
tranzit comunitar.
[6]               Numele și prenumele sau numele societății
comerciale și adresa completă a principalului obligat.
[7]               În cazul în care, în legislația statului respectiv,
nu există nici o prevedere privind adresa de serviciu, garantul
numește, în această țară, un agent autorizat să
primească toate comunicările care îi sunt adresate, iar confirmarea
prevăzută la punctul 4 al doilea paragraf și angajamentele luate
la punctul 4 al patrulea paragraf trebuie să corespundă.
Instanțele localităților în care se situează adresele de
serviciu ale garantului sau ale agenților săi sunt competente în cazul
disputelor privind prezenta garanție.
[8]               Înainte de depunerea semnăturii, persoana care
semnează documentul trebuie să introducă următoarea
mențiune scrisă: „Garanție în valoare de
...................................”, indicând suma în litere.
[9]               Se completează de către biroul de plecare.
[10]             Numele și prenumele sau denumirea
societății comerciale.
[11]             Adresa completă.
[12]             Numai pentru operațiunile de tranzit comunitar.
[13]             În cazul în care, în legislația statului respectiv,
nu există nici o prevedere privind adresa de serviciu, garantul
numește, în această țară, un agent autorizat să
primească toate comunicările adresate lui, iar confirmarea
prevăzută la punctul 4 al doilea paragraf și angajamentele luate
la punctul 4 al patrulea paragraf trebuie să corespundă.
Instanțele localităților în care se situează adresele de
serviciu ale garantului sau ale agenților săi sunt competente în
cazul disputelor privind prezenta garanție.
[14]             Semnătura trebuie precedată de următorul
înscris de mână al semnatarului: „Garanție”.
[15]             Numele și prenumele sau denumirea
societății comerciale.
[16]             Adresa completă.
[17]             A se elimina mențiunea necorespunzătoare.
[18]             A se elimina numele părții (părților)
contractante sau al statelor (Andorra sau San Marino) ale căror teritorii
nu sunt tranzitate. Trimiterile la Principatul Andorra și la Republica San
Marino nu se aplică decât operațiunilor de tranzit comunitar.
[19]             Numele și prenumele, sau denumirea
societății comerciale, și adresa completă a principalului
obligat.
[20]             În cazul în care, în legislația statului respectiv,
nu există nici o prevedere privind adresa de serviciu, garantul
numește, în această țară, un agent autorizat să
primească toate comunicările adresate lui, iar confirmarea
prevăzută la punctul 4 al doilea paragraf și angajamentele luate
la punctul 4 al patrulea paragraf trebuie să corespundă.
Instanțele localităților în care se situează adresele de
serviciu ale garantului sau ale agenților săi sunt competente în
cazul disputelor privind prezenta garanție.
[21]             Semnătura trebuie precedată de următorul
înscris olograf al semnatarului: „Garanție în valoare de ...”,
indicând suma în toate literele.


               COMISIA EUROPEANĂ
            Bruxelles, 12.8.2016
            COM(2016) 504 final
            2016/0247(NLE)
            Propunere de
            DECIZIE A CONSILIULUI
            privind încheierea, în numele Uniunii Europene, a Acordului dintre Uniunea Europeană și Principatul Liechtenstein privind normele suplimentare referitoare la Instrumentul de sprijin financiar pentru frontiere externe și vize, ca parte a Fondului pentru securitate internă pentru perioada 2014-2020

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

               Regulamentul (UE) nr. 515/2014 al Parlamentului European și al Consiliului din 16 aprilie 2014 de instituire, în cadrul Fondului pentru securitate internă, a instrumentului de sprijin financiar pentru frontiere externe și vize și de abrogare a Deciziei nr. 574/2007/CE a intrat în vigoare la 21 mai 2014 și a devenit aplicabil la 1 ianuarie 2014
                  1
               .

               Regulamentul (UE) nr. 514/2014 al Parlamentului European și al Consiliului din 16 aprilie 2014 de stabilire a dispozițiilor generale privind Fondul pentru azil, migrație și integrare, precum și instrumentul de sprijin financiar pentru cooperarea polițienească, prevenirea și combaterea criminalității și gestionarea crizelor a intrat în vigoare, de asemenea, la 21 mai 2014 și a devenit aplicabil la 1 ianuarie 2014
                  2
               . În temeiul articolului 19 din Regulamentul (UE) nr. 515/2014, dispozițiile Regulamentului (UE) nr. 514/2014 se aplică Instrumentului de sprijin financiar pentru frontiere externe și vize, ca parte a Fondului pentru securitate internă (denumit în continuare „FSI-Frontiere și vize”).

               Scopul FSI-Frontiere și vize este de a institui un mecanism de solidaritate obligatoriu care să prevadă respectarea de către statele participante, fiecare în interesul și în numele celuilalt, a acelorași norme europene privind controlul la frontierele externe. FSI-Frontiere și vize va contribui la îndeplinirea unui obiectiv esențial al acquis-ului Schengen, și anume la asumarea în comun a responsabilității asigurării „unui control eficace, de înalt nivel și uniform la frontierele externe”, astfel cum se prevede la articolul 15 din Regulamentul (UE) 2016/399 al Parlamentului European și al Consiliului. Prin urmare, acesta constituie o dezvoltare a acquisului Schengen.

               Articolul 5 alineatul (7) din Regulamentul (UE) nr. 515/2014 prevede participarea la instrument a țărilor asociate la implementarea, punerea în aplicare și dezvoltarea acquis-ului Schengen în conformitate cu dispozițiile regulamentului respectiv și încheierea de acorduri privind contribuțiile lor financiare și normele suplimentare necesare unei asemenea participări, care să includă dispoziții prin care să se asigure protejarea intereselor financiare ale Uniunii și a competențelor de audit ale Curții de Conturi, întrucât acordurile de asociere respective nu prevăd astfel de norme.

               Obiectivul proiectului de acord cu Principatul Liechtenstein (denumit în continuare „țara asociată”) este de a stabili dispozițiile menționate la articolul 5 alineatul (7) din Regulamentul (UE) nr. 515/2014 și de a permite Comisiei să își asume răspunderea finală pentru execuția bugetului instrumentului în această țară asociată și să determine contribuția acestei țări la bugetul Uniunii alocat acestui instrument.

               În ceea ce privește controalele bugetare și financiare, statele membre au obligații orizontale [de exemplu, competența Curții de Conturi și a Oficiului European de Luptă Antifraudă (OLAF)], care rezultă fie direct din tratat, fie din legislația secundară a Uniunii. Aceste obligații se aplică în mod direct statelor membre și, prin urmare, nu sunt prevăzute în Regulamentul (UE) nr. 515/2014. Cu toate acestea, în conformitate cu articolul 5 alineatul (7) din Regulamentul (UE) nr. 515/2014, acestea trebuie extinse la țara asociată prin intermediul proiectului de acord.

               În vederea protejării intereselor financiare ale Uniunii împotriva fraudei și a altor abateri, Regulamentul (UE) nr. 514/2014 prevede să se acorde personalului Comisiei, Curții de Conturi și OLAF un acces adecvat pentru a efectua controale. Articolul 5 alineatul (9) din Regulamentul (UE) nr. 514/2014 adaugă că acordurile de cooperare cu țări terțe vor autoriza în mod expres Comisia, Curtea de Conturi și OLAF să efectueze astfel de audituri, controale la fața locului și inspecții. Prin urmare, se prevede acest lucru în proiectul de acord.

               •Coerența cu dispozițiile existente în domeniul de politică vizat

                  Nu se aplică.

               •Coerența cu celelalte politici ale Uniunii

                  Nu se aplică.

               2.TEMEIUL JURIDIC, SUBSIDIARITATEA ȘI PROPORȚIONALITATEA

               •Temeiul juridic

               Întrucât obiectivul prezentei propuneri de semnare a acordului este încheierea unor acorduri între Uniune și Liechtenstein privind contribuția acestei țări la Instrumentul de sprijin financiar pentru frontiere externe și vize pentru perioada 2014-2020 și privind normele suplimentare necesare în vederea acestei participări, aceasta se bazează pe articolul 77 alineatul (2) și pe articolul 218 alineatul (5) din Tratatul privind funcționarea Uniunii Europene.

               •Necesitatea deciziei propuse

                  În temeiul articolului 5 alineatul (7) din Regulamentul (UE) nr. 515/2014, încheierea acordului cu Liechtenstein este necesară pentru stabilirea dispozițiilor privind contribuția acestei țări la Instrumentul de sprijin financiar pentru frontiere externe și vize pentru perioada 2014-2020 și privind normele suplimentare necesare pentru această participare.

               •Proporționalitatea

                  Nu se aplică.

               •Alegerea instrumentului

                  Nu se aplică.

               3.REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRII IMPACTULUI

               •Evaluările ex post/verificările adecvării legislației existente

                  Nu se aplică.

               •Consultări cu părțile interesate

                  Nu se aplică.

               •Obținerea și utilizarea expertizei

                  Nu se aplică.

               •Evaluarea impactului

                  Nu se aplică, având în vedere că propunerea este legată de gestionarea programului și vizează semnarea unui acord internațional care a fost negociat pe baza directivelor de negociere stabilite de Consiliu.

               •Adecvarea reglementărilor și simplificarea

                  Nu se aplică.

               •Drepturile fundamentale

                  Nu se aplică.

               4.IMPLICAȚII BUGETARE

               Articolul 10 din proiectul de acord și anexa I la acesta prevăd dispozițiile legate de contribuțiile financiare anuale ale statului asociat la bugetul Fondului pentru securitate internă – Frontiere și vize și eventuala lor adaptare la situația descrisă în anexa I.

               5.ALTE ELEMENTE

               •Aplicarea teritorială

                  Regulamentul (UE) nr. 515/2014 constituie o dezvoltare a acquis-ului Schengen. În acest sens, prezentul acord cu Liechtenstein se bazează, la rândul său, pe acquis-ul Schengen.

                  În conformitate cu articolele 1 și 2 din Protocolul nr. 22 privind poziția Danemarcei, anexat la TUE și la TFUE, Danemarca nu participă la adoptarea prezentei decizii, aceasta nu este obligatorie pentru Danemarca și nu se aplică în Danemarca. În conformitate cu articolul 4 din protocolul menționat anterior, Danemarca va decide, în termen de șase luni de la data adoptării prezentei propuneri de către Consiliu, dacă va transpune decizia în legislația sa internă.

                  Întrucât prezenta propunere constituie o dezvoltare a unor elemente ale acquis-ului Schengen la care Regatul Unit și Irlanda nu participă, aceste țări nu își vor asuma obligații și nu vor face obiectul aplicării sale, în conformitate cu Deciziile 2000/365/CE
                     3
                   și, respectiv, 2002/192/CE
                     4
                   ale Consiliului.

                •Planuri de punere în aplicare și măsuri de monitorizare, evaluare și raportare

                  Articolul 17 din acord specifică mecanismele de raportare și de monitorizare aplicabile. Până la data de 15 februarie a fiecărui an, până în 2022 inclusiv, Liechtenstein trebuie să prezinte Comisiei un raport anual privind punerea în aplicare pentru exercițiul financiar precedent.

               •Documente explicative (pentru directive)

                  Nu se aplică.

               •Explicarea detaliată a dispozițiilor specifice ale propunerii

                  Nu este necesară.

               Având în vedere cele de mai sus, Comisia propune Consiliului să aprobe, după obținerea aprobării din partea Parlamentului European, Acordul cu Principatul Liechtenstein privind normele suplimentare referitoare la Instrumentul de sprijin financiar pentru frontiere externe și vize, ca parte a Fondului pentru securitate internă pentru perioada 2014-2020.

               2016/0247 (NLE)

               Propunere de

               DECIZIE A CONSILIULUI

               privind încheierea, în numele Uniunii Europene, a Acordului dintre Uniunea Europeană și Principatul Liechtenstein privind normele suplimentare referitoare la Instrumentul de sprijin financiar pentru frontiere externe și vize, ca parte a Fondului pentru securitate internă pentru perioada 2014-2020

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 77 alineatul (2) și articolul 218 alineatul (6) litera (a),

               având în vedere propunerea Comisiei Europene,

               având în vedere aprobarea Parlamentului European
                  5
               ,

               întrucât:

               (1)În conformitate cu Decizia 2016/XXX a Consiliului din [...], Acordul dintre Uniunea Europeană și Principatul Liechtenstein privind normele suplimentare pentru Instrumentul de sprijin financiar pentru frontiere externe și vize, ca parte a Fondului pentru securitate internă pentru perioada 2014-2020 a fost semnat de către Comisie la data de [...], sub rezerva încheierii sale.

               (2)Regulamentul (UE) nr. 515/2014 al Parlamentului European și al Consiliului din 16 aprilie 2014 de instituire, în cadrul Fondului pentru securitate internă, a instrumentului de sprijin financiar pentru frontiere externe și vize pentru perioada 2014-2020 prevede, la articolul 5 alineatul (7), că țările asociate la implementarea, punerea în aplicare și dezvoltarea acquis-ului Schengen ar trebui să participe la instrument în conformitate cu dispozițiile regulamentului respectiv și că ar trebui încheiate acorduri privind contribuțiile lor financiare și normele suplimentare necesare unei asemenea participări, care să includă dispoziții prin care să se asigure protejarea intereselor financiare ale Uniunii și a competențelor de audit ale Curții de Conturi.

               (3)În conformitate cu articolele 1 și 2 din Protocolul (nr. 22) privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la adoptarea prezentei decizii, aceasta nu este obligatorie pentru Danemarca și nu se aplică în Danemarca. Având în vedere faptul că prezenta decizie constituie o dezvoltare a acquis-ului Schengen, Danemarca decide, în conformitate cu articolul 4 din protocolul respectiv, în termen de șase luni de la data la care Consiliul hotărăște cu privire la prezenta decizie, dacă o va transpune în legislația sa internă.

               (4)Prezenta decizie constituie o dezvoltare a dispozițiilor acquis-ului Schengen la care Regatul Unit nu participă, în conformitate cu Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen. Prin urmare, Regatul Unit nu participă la adoptarea prezentei decizii, nu are obligații în temeiul acesteia și nu face obiectul aplicării sale
                  6
               .

               (5)Prezenta decizie constituie o dezvoltare a dispozițiilor acquis-ului Schengen la care Irlanda nu participă, în conformitate cu Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen
                  7
               . Prin urmare, Irlanda nu participă la adoptarea prezentei decizii, nu are obligații în temeiul acesteia și nu face obiectul aplicării sale.

               (6)Acordul ar trebui aprobat,

               ADOPTĂ PREZENTA DECIZIE:

               Articolul 1

               Prin prezenta decizie se aprobă, în numele Uniunii, Acordul dintre Uniunea Europeană și Principatul Liechtenstein privind normele suplimentare referitoare la Instrumentul de sprijin financiar pentru frontiere externe și vize, ca parte a Fondului pentru securitate internă pentru perioada 2014-2020.

               Textul acordului este atașat la prezenta decizie.

               Articolul 2

               Președintele Consiliului desemnează persoana (persoanele) împuternicită (împuternicite) să efectueze, în numele Uniunii Europene, notificarea prevăzută la articolul 19 alineatul (2) din acord, pentru a exprima consimțământul Uniunii Europene de a-și asuma obligații în temeiul acordului.

               Articolul 3

               Prezenta decizie intră în vigoare la data adoptării.

               Adoptată la Bruxelles,

                     Pentru Consiliu,

                     Președintele

                     (1)
                  JO L 150, 20.5.2014, p. 143.

                     (2)
                  JO L 150, 20.5.2014, p. 112.

                     (3)
                  Decizia Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen, JO L 131, 1.6.2000, p. 43.

                     (4)
                  Decizia Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen, JO L 64, 7.3.2002, p. 20.

                     (5)
                  JO C , , p. .

                     (6)
                  Decizia Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen, JO L 131, 1.6.2000, p. 43.

                     (7)
                  Decizia Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen, JO L 64, 7.3.2002, p. 20.

    ---documentbreak---

               COMISIA EUROPEANĂ
            Bruxelles, 12.8.2016
            COM(2016) 504 final
            ANEXĂ
            la propunerea de
            Decizie a Consiliului
            privind încheierea, în numele Uniunii Europene, a Acordului dintre Uniunea Europeană și Principatul Liechtenstein privind normele suplimentare referitoare la Instrumentul de sprijin financiar pentru frontiere externe și vize, ca parte a Fondului pentru securitate internă pentru perioada 2014-2020

               ANEXĂ

               la propunerea de

               Decizie a Consiliului

               privind încheierea, în numele Uniunii Europene, a Acordului dintre Uniunea Europeană și Principatul Liechtenstein privind normele suplimentare referitoare la Instrumentul de sprijin financiar pentru frontiere externe și vize, ca parte a Fondului pentru securitate internă pentru perioada 2014-2020

               UNIUNEA EUROPEANĂ, denumită în continuare „Uniunea”,

               și

               PRINCIPATUL LIECHTENSTEIN, denumit în continuare „Liechtenstein”,

               denumite în continuare „părțile”,

               AVÂND ÎN VEDERE Protocolul dintre Uniunea Europeană, Comunitatea Europeană, Confederația Elvețiană și Principatul Liechtenstein cu privire la aderarea Principatului Liechtenstein la Acordul între Uniunea Europeană, Comunitatea Europeană și Confederația Elvețiană privind asocierea Confederației Elvețiene la punerea în practică, aplicarea și dezvoltarea acquis-ului Schengen
                  1
                (denumit în continuare „protocolul de asociere încheiat cu Liechtenstein”),

               ÎNTRUCÂT:

               (1)Prin Regulamentul (UE) nr. 515/2014 al Parlamentului European și al Consiliului
                  2
               , Uniunea a instituit Instrumentul de sprijin financiar pentru frontiere externe și vize în cadrul Fondului pentru securitate internă

               (2)Regulamentul (UE) nr. 515/2014 constituie o dezvoltare a acquis-ului Schengen, în sensul protocolului de asociere încheiat cu Liechtenstein.

               (3)Întrucât Regulamentul (UE) nr. 514/2014 al Parlamentului European și al Consiliului
                  3
                are un impact direct asupra aplicării dispozițiilor Regulamentului (UE) nr. 515/2014, afectând, astfel, cadrul juridic al acestuia și întrucât procedurile prevăzute de protocolul de asociere încheiat cu Liechtenstein au fost aplicate pentru adoptarea Regulamentului (UE) nr. 514/2014, care a fost notificat Principatului Liechtenstein, părțile recunosc că Regulamentul (UE) nr. 514/2014 constituie o dezvoltare a acquis-ului Schengen în sensul protocolului de asociere încheiat cu Liechtenstein, în măsura în care acest lucru este necesar pentru punerea în aplicare a Regulamentul (UE) nr. 515/2014.

               (4)Articolul 5 alineatul (7) din Regulamentul (UE) nr. 515/2014 prevede participarea la instrument, în conformitate cu dispozițiile regulamentului, a țărilor asociate la implementarea, punerea în aplicare și dezvoltarea acquis-ului Schengen – printre care se numără și Liechtenstein – și încheierea de acorduri pentru a preciza contribuțiile lor financiare și normele suplimentare necesare unei asemenea participări, inclusiv dispozițiile care să asigure protejarea intereselor financiare ale Uniunii și a competențelor de audit ale Curții de Conturi.

               (5)Instrumentul de sprijin financiar pentru frontiere externe și vize, ca parte a Fondului pentru securitate internă („FSI-Frontiere și vize”) constituie un instrument specific în contextul acquis-ului Schengen, conceput să asigure repartizarea efortului și sprijinul financiar în domeniul frontierelor externe și al politicii în domeniul vizelor în statele membre și statele asociate.

               (6)Articolul 60 din Regulamentul (UE, Euratom) nr. 966/2012 al Parlamentului European și al Consiliului
                  4
                prevede norme privind gestiunea indirectă care sunt aplicabile în cazul în care se încredințează sarcini de execuție bugetară țărilor terțe, inclusiv statelor asociate.

               (7)
                     Articolul 17 alineatul (4) din Regulamentul (UE) nr. 514/2014 prevede eligibilitatea cheltuielilor efectuate în 2014 de către o autoritate responsabilă care nu a fost încă desemnată în mod oficial, asigurând astfel o tranziție lină între Fondul pentru frontierele externe și Fondul pentru securitate internă. Este important ca această dispoziție să se regăsească și în prezentul acord. Având în vedere că prezentul acord nu a intrat în vigoare înainte de sfârșitul anului 2014, este esențial să se asigure eligibilitatea cheltuielilor efectuate înainte de și până la desemnarea oficială a autorității responsabile, cu condiția ca sistemele de gestionare și control aplicate înainte de desemnarea oficială să fie, în esență, aceleași cu cele în vigoare după desemnarea oficială a autorității responsabile.

               (8)Pentru a facilita calcularea și utilizarea contribuțiilor anuale datorate de Liechtenstein pentru FSI-Frontiere și vize, contribuțiile sale pentru perioada 2014-2020 vor fi plătite în cinci tranșe anuale, în perioada 2016-2020. Din 2016 până în 2018, contribuțiile anuale sunt stabilite ca sume fixe, în timp ce contribuția datorată pentru anii 2019 și 2020 va fi stabilită în 2019, pe baza produsului intern brut al tuturor statelor participante la FSI-Frontiere și vize, luând în considerare plățile efectuate efectiv,

               CONVIN DUPĂ CUM URMEAZĂ:

               Articolul 1

               Domeniul de aplicare

               Prezentul acord stabilește normele suplimentare necesare pentru participarea Principatului Liechtenstein la FSI-Frontiere și vize în conformitate cu Regulamentul (UE) nr. 515/2014.

               Articolul 2

               Gestiunea financiară și controlul

               1.
                     Liechtenstein adoptă măsurile necesare în vederea asigurării respectării dispozițiilor relevante privind gestiunea financiară și controlul prevăzute în Tratatul privind funcționarea Uniunii Europene („TFUE”) și în dreptul Uniunii bazat pe TFUE.

               Dispozițiile TFUE și ale legislației secundare la care se face referire în primul paragraf sunt următoarele:

               (a)articolul 287 alineatele (1), (2) și (3) din TFUE;

               (b)articolele 30, 32 și 57, articolul 58 alineatul (1) litera (c) punctul (i), articolul 60, articolul 79 alineatul (2) și articolul 108 alineatul (2) din Regulamentul (UE, Euratom) nr. 966/2012;

               (c)articolele 32, 38, 42, 84, 88, 142 și 144 din Regulamentul delegat (UE) nr. 1268/2012 al Comisiei
                  5
               ;

               (d)Regulamentul (Euratom, CE) nr. 2185/96 al Consiliului
                  6
               ;

               (e)Regulamentul (UE, Euratom) nr. 883/2013 al Parlamentului European și al Consiliului
                  7
               .

               Părțile pot decide, de comun acord, să modifice această listă.

               2.
                     Liechtenstein aplică pe teritoriul său, în conformitate cu prezentul acord, dispozițiile menționate la alineatul (1).

               Articolul 3

               Respectarea principiului bunei gestiuni financiare

               Fondurile alocate Principatului Liechtenstein în cadrul FSI-Frontiere și vize se utilizează în conformitate cu principiul bunei gestiuni financiare.

               Articolul 4

               Respectarea principiului evitării conflictelor de interese

               Tuturor actorilor financiari și oricărei alte persoane implicate în executarea, gestionarea, inclusiv în actele pregătitoare, auditarea sau controlul bugetului care își desfășoară activitatea pe teritoriul Principatului Liechtenstein le este interzis să ia orice măsură care poate duce la un conflict între propriile interese și cele ale Uniunii.

               Articolul 5

               Executare

               Deciziile luate de către Comisie care impun o obligație pecuniară unor persoane, altele decât statele, au caracter executoriu pe teritoriul Principatului Liechtenstein.

               Executarea este reglementată de normele de procedură civilă în vigoare în Liechtenstein. Ordinul de executare se atașează deciziei, fără altă formalitate în afară de verificarea autenticității deciziei de către autoritatea națională pe care guvernul Principatului Liechtenstein a desemnat-o în acest scop și a notificat-o Comisiei.

               După îndeplinirea acestor formalități la cererea Comisiei, aceasta poate proceda la executarea în conformitate cu legislația internă, prin sesizarea directă a autorității competente.

               Executarea poate fi suspendată numai printr-o hotărâre a Curții de Justiție a Uniunii Europene. Cu toate acestea, plângerile conform cărora executarea este neregulamentară sunt de competența instanțelor Principatului Liechtenstein.

               Articolul 6

               Protejarea de fraudă a intereselor financiare ale Uniunii

               1.Liechtenstein

               (a)combate frauda și orice alte activități ilegale care aduc atingere intereselor financiare ale Uniunii, prin măsuri care să descurajeze și care să asigure o protecție eficace în Liechtenstein;

               (b)adoptă aceleași măsuri de combatere a fraudei care aduce atingere intereselor financiare ale Uniunii ca cele pe care le adoptă pentru a combate frauda care aduce atingere propriilor interese financiare; și

               (c)își coordonează cu statele membre și Comisia acțiunile ce vizează protejarea intereselor financiare ale Uniunii.

               2.Liechtenstein adoptă măsuri echivalente celor adoptate de Uniune în conformitate cu articolul 325 alineatul (4) din TFUE care sunt în vigoare la momentul semnării prezentului acord.

               Părțile pot decide, de comun acord, să adopte măsuri echivalente oricăror măsuri ulterioare adoptate de Uniune în conformitate cu articolul respectiv.

               Articolul 7

               Controalele și inspecțiile la fața locului efectuate de Comisie (OLAF)

               Fără a aduce atingere drepturilor care îi revin în temeiul articolului 5 alineatul (8) din Regulamentul (UE) nr. 514/2014, Comisia [Oficiul European de Luptă Antifraudă (OLAF)] este autorizată să efectueze controale și inspecții la fața locului pe teritoriul Principatului Liechtenstein în ceea ce privește FSI-Frontiere și vize, în conformitate cu termenii și condițiile prevăzute în Regulamentul (Euratom, CE) nr. 2185/96.

               Autoritățile Principatului Liechtenstein facilitează efectuarea controalelor și inspecțiilor la fața locului, care, dacă autoritățile doresc acest lucru, pot fi efectuate în comun cu acestea.

               Articolul 8

               Curtea de Conturi

               Conform dispozițiilor articolului 287 alineatul (3) din TFUE și ale părții I titlul X capitolul 1 din Regulamentul (UE, Euratom) nr. 966/2012, Curtea de Conturi are posibilitatea de a efectua audituri la fața locului pe teritoriul Principatului Liechtenstein la sediul oricărui organism care gestionează venituri sau cheltuieli în numele Uniunii cu privire la FSI-Frontiere și vize, inclusiv la sediul oricărei persoane fizice sau juridice care primește plăți de la buget.

               În Liechtenstein, auditurile Curții de Conturi se efectuează în colaborare cu organismele de audit naționale sau, în cazul în care acestea nu au competențele necesare, cu serviciile naționale competente. Curtea de Conturi și organismele de audit naționale ale Principatului Liechtenstein cooperează în spriritul încrederii reciproce, menținându-și totodată independența. Aceste organisme sau servicii informează Curtea de Conturi în cazul în care intenționează să participe la audit.

               Curtea de Conturi are cel puțin aceleași drepturi ca cele conferite Comisiei prin articolul 5 alineatul (7) din Regulamentul (UE) nr. 514/2014 și prin articolul 7 din prezentul acord.

               Articolul 9

               Achiziții publice

               Liechtenstein aplică dispozițiile legislației sale privind achizițiile publice în conformitate cu anexa XVI la Acordul privind Spațiul Economic European
                  8
               .

               Articolul 10

               Contribuții financiare

               1.Pentru anii 2016 - 2018, Liechtenstein efectuează plăți anuale la bugetul FSI-Frontiere și vize în conformitate cu tabelul următor:

               (Toate sumele sunt exprimate în EUR)

                        2016

                        2017

                        2018

                        Liechtenstein

                        218 815

                        218 815

                        218 815

               2.Contribuțiile din partea Principatului Liechtenstein pentru anii 2019 și 2020 se calculează pe baza produsului său intern brut (PIB), ca procent din PIB-ul tuturor statelor participante la FSI-Frontiere și vize, în conformitate cu formula descrisă în anexă.

               3.Contribuțiile financiare menționate la prezentul articol sunt datorate de către Liechtenstein indiferent de data adoptării programului său național menționat la articolul 14 din Regulamentul (UE) nr. 514/2014.

               Articolul 11

               Utilizarea contribuției financiare

               1.Totalul plăților anuale din 2016 și 2017 se alocă astfel:

               (a)75 % reexaminării intermediare menționate la articolul 8 din Regulamentul (UE) nr. 515/2014;

               (b)15 % dezvoltării sistemelor informatice menționate la articolul 15 din Regulamentul (UE) nr. 515/2014, sub rezerva adoptării actelor legislative relevante ale Uniunii până la 30 iunie 2017;

               (c)10 % acțiunilor Uniunii menționate la articolul 13 din Regulamentul (UE) nr. 515/2014 și asistenței de urgență menționate la articolul 14 din Regulamentul (UE) nr. 515/2014.

               Atunci când suma menționată la litera (b) nu este alocată sau cheltuită, Comisia o realocă, în conformitate cu procedura prevăzută la articolul 5 alineatul (5) litera (b) al doilea paragraf din Regulamentul (UE) nr. 515/2014, acțiunilor specifice menționate la articolul 7 din Regulamentul (UE) nr. 515/2014.

               În cazul în care prezentul acord nu intră în vigoare sau nu se aplică provizoriu până la 1 iunie 2017, întreaga contribuție din partea Principatului Liechtenstein se utilizează în conformitate cu alineatul (2) al prezentului articol.

               2.Totalul plăților anuale din 2018, 2019 și 2020 se alocă astfel:

               (a)40 % acțiunilor specifice menționate la articolul 7 din Regulamentul (UE) nr. 515/2014;

               (b)50 % dezvoltării sistemelor informatice menționate la articolul 15 din Regulamentul (UE) nr. 515/2014, sub rezerva adoptării actelor legislative relevante ale Uniunii până la 31 decembrie 2018;

               (c)10 % acțiunilor Uniunii menționate la articolul 13 din Regulamentul (UE) nr. 515/2014 și asistenței de urgență menționate la articolul 14 din Regulamentul (UE) nr. 515/2014.

               Atunci când suma menționată la litera (b) nu este alocată sau cheltuită, Comisia o realocă, în conformitate cu procedura prevăzută la articolul 5 alineatul (5) litera (b) al doilea paragraf din Regulamentul (UE) nr. 515/2014, acțiunilor specifice menționate la articolul 7 din Regulamentul (UE) nr. 515/2014.

               3.Sumele suplimentare alocate reexaminării intermediare, acțiunilor Uniunii, acțiunilor specifice sau programului privind dezvoltarea sistemelor informatice se utilizează în conformitate cu procedura relevantă prevăzută în una dintre următoarele dispoziții:

               (a)articolul 6 alineatul (2) din Regulamentul (UE) nr. 514/2014;

               (b)articolul 8 alineatul (7) din Regulamentul (UE) nr. 515/2014;

               (c)articolul 7 alineatul (3) din Regulamentul (UE) nr. 515/2014;

               (d) articolul 15 al doilea paragraf din Regulamentul (UE) nr. 515/2014.

               4.
                     Comisia poate utiliza până la 1 581 EUR din plățile efectuate de Liechtenstein în fiecare an pentru a finanța cheltuielile administrative legate de personalul sau de personalul extern necesar pentru sprijinirea punerii în aplicare de către Liechtenstein a Regulamentului (UE) nr. 515/2014 și a prezentului acord.

               Articolul 12

               Confidențialitate

               Informațiile comunicate sau obținute, sub orice formă, în temeiul prezentului acord intră în categoria secretului profesional și sunt protejate în același mod în care sunt protejate informațiile similare prin dispozițiile corespunzătoare aplicabile instituțiilor Uniunii și prin legile Principatului Liechtenstein. Aceste informații nu pot fi comunicate altor persoane în afara celor ale căror funcții, în cadrul instituțiilor Uniunii, în statele membre sau în Principatul Liechtenstein, impun cunoașterea lor și nu pot fi utilizate în alte scopuri decât pentru a asigura o protecție eficace a intereselor financiare ale părților.

                     Articolul 13

               Desemnarea autorității responsabile

               1.
                     Comisiei îi sunt notificate de către Liechtenstein, cât mai curând posibil după aprobarea programului național, desemnarea oficială la nivel ministerial a autorității responsabile care are atribuția de a gestiona și a controla cheltuielile efectuate în cadrul FSI-Frontiere și vize.

               2.
                     Desemnarea menționată la alineatul (1) se efectuează sub rezerva respectării de către organism a criteriilor de desemnare privind mediul intern, activitățile de control, informarea, comunicarea și monitorizarea stabilite de Regulamentul (UE) nr. 514/2014 sau în baza acestuia.

               3.
                     Desemnarea autorității responsabile se bazează pe avizul unui organism de audit, care poate fi autoritatea de audit, care evaluează dacă autoritatea responsabilă respectă criteriile de desemnare. Organismul respectiv poate fi instituția publică autonomă responsabilă de monitorizarea, evaluarea și auditarea administrației. Organismul de audit funcționează independent de autoritatea responsabilă și își desfășoară activitatea în conformitate cu standarde de auditare acceptate la nivel internațional. La adoptarea deciziei de desemnare, Liechtenstein se poate baza pe aprecierea dacă sistemele de gestionare și control sunt în esență aceleași cu cele deja existente în perioada anterioară și dacă acestea au funcționat eficace. În cazul în care rezultatele auditului și ale controalelor existente arată că organismul desemnat nu mai respectă criteriile de desemnare, Liechtenstein ia măsurile necesare pentru a se asigura că deficiențele în ceea ce privește efectuarea de către organismul respectiv a sarcinilor sale sunt remediate, inclusiv prin retragerea desemnării.

               Articolul 14

               Definiția exercițiului financiar

               În sensul prezentului acord, exercițiul financiar menționat la articolul 60 alineatul (5) din Regulamentul (UE, Euratom) nr. 966/2012 acoperă cheltuielile efectuate și veniturile încasate și înregistrate în conturile autorității responsabile în perioada care începe la 16 octombrie a anului „N-1” și se încheie la data de 15 octombrie a anului „N”.

               Articolul 15

               Eligibilitatea cheltuielilor

               Prin derogare de la articolul 17 alineatul (3) litera (b) și de la articolul 17 alineatul (4) din Regulamentul (UE) nr. 514/2014, cheltuielile sunt eligibile dacă au fost plătite de autoritatea responsabilă înainte de desemnarea sa oficială în conformitate cu articolul 13 din prezentul acord, cu condiția ca sistemele de gestionare și control aplicate înainte de desemnarea oficială să fie, în esență, aceleași cu cele în vigoare după desemnarea oficială a autorității responsabile.

               Articolul 16

               Solicitarea plății soldului anual

               1.
                     Până la data de 15 februarie a anului următor exercițiului financiar, Liechtenstein transmite Comisiei documentele și informațiile solicitate la articolul 60 alineatul (5) primul paragraf literele (b) și (c) din Regulamentul (UE, Euratom) nr. 966/2012.

               Prin derogare de la articolul 44 alineatul (1) din Regulamentul (UE) nr. 514/2014 și în conformitate cu articolul 60 alineatul (5) al treilea paragraf din Regulamentul (UE, Euratom) nr. 966/2012, Liechtenstein prezintă Comisiei avizul menționat la articolul 60 alineatul (5) al doilea paragraf din Regulamentul (UE, Euratom) nr. 966/2012 până la data de 15 martie a anului următor exercițiului financiar.

               Documentele transmise, menționate în prezentul alineat, reprezintă cererea de plată a soldului anual.

               2.
                     Documentele la care se face trimitere la alineatul (1) se elaborează în conformitate cu modelele adoptate de Comisie în baza articolului 44 alineatul (3) din Regulamentul (UE) nr. 514/2014.

               Articolul 17

               Raportul privind punerea în aplicare

               Prin derogare de la articolul 54 alineatul (1) din Regulamentul (UE) nr. 514/2014 și în conformitate cu articolul 60 alineatul (5) al treilea paragraf din Regulamentul (UE, Euratom) nr. 966/2012, Liechtenstein transmite Comisiei un raport anual privind punerea în aplicare a programului național în cursul exercițiului financiar precedent până la data de 15 februarie a fiecărui an, până în 2022 inclusiv, și poate publica informațiile respective la nivelul adecvat.

               Primul raport anual privind punerea în aplicare a programului național se transmite la data de 15 februarie de după intrarea în vigoare a prezentului acord sau de după începerea aplicării sale provizorii.

               Primul raport vizează următoarele exerciții financiare: de la exercițiul 2014 până la exercițiul financiar ce precede anul în care trebuie trimis primul raport anual, în conformitate cu al doilea paragraf. Până la 31 decembrie 2023, Liechtenstein transmite un raport final privind punerea în aplicare a programului național.

               Articolul 18

               Sistemul de schimb electronic de date

               În conformitate cu articolul 24 alineatul (5) din Regulamentul (UE) nr. 514/2014, toate schimburile oficiale de informații între Liechtenstein și Comisie se efectuează prin intermediul unui sistem de schimb electronic de date prevăzut de Comisie în acest scop.

               Articolul 19

               Intrarea în vigoare

               1.Secretarul General al Consiliului Uniunii Europene este depozitarul prezentului acord.

               2.Părțile aprobă prezentul acord în conformitate cu propriile proceduri. Părțile se notifică reciproc cu privire la îndeplinirea procedurilor respective.

               3.Prezentul acord intră în vigoare în prima zi a primei luni de după data ultimei notificări menționate la alineatul (2).

               4.Cu excepția articolului 5, părțile aplică prezentul acord cu titlu provizoriu din ziua următoare semnării, fără a se aduce atingere cerințelor constituționale.

               Articolul 20

               Valabilitate și denunțare

               1.Atât Uniunea, cât și Liechtenstein pot denunța prezentul acord prin notificarea deciziei sale celeilalte părți. Acordul încetează să se aplice la trei luni de la data unei astfel de notificări. Proiectele și activitățile în curs de desfășurare la data încetării continuă, în conformitate cu condițiile stabilite de prezentul acord. Părțile soluționează de comun acord orice alte consecințe ale denunțării acordului.

               2.Aplicabilitatea prezentului acord încetează atunci când aplicabilitatea protocolului de asociere încheiat cu Liechtenstein încetează, în conformitate cu articolul 5 alineatul (4), articolul 11 alineatul (1) sau articolul 11 alineatul (3) din protocolul de asociere încheiat cu Liechtenstein.

               Articolul 21

               Limbile

               Prezentul acord este întocmit într-un singur exemplar, în limbile bulgară, cehă, croată, daneză, olandeză, engleză, estonă, finlandeză, franceză, germană, greacă, maghiară, italiană, letonă, lituaniană, malteză, polonă, portugheză, română, slovacă, slovenă, spaniolă și suedeză, toate textele fiind în egală măsură autentice.

               ANEXĂ

               Formula de calculare a contribuțiilor financiare pentru anii 2019 și 2020 și detaliile privind plățile

               Contribuția financiară a Principatului Liechtenstein la FSI-Frontiere și vize menționată la articolul 5 alineatul (7) al doilea și al treilea paragraf din Regulamentul nr. 515/2014 se calculează în modul următor pentru anii 2019 și 2020:

               Pentru fiecare an din perioada 2013 - 2017, valorile finale ale produsului intern brut (PIB) al Principatului Liechtenstein disponibile la data de 31 martie 2019 se împart la suma PIB-urilor tuturor statelor participante la FSI-Frontiere și vize din anul respectiv. Se face media celor cinci procente obținute pentru anii 2013-2017 și aceasta se aplică sumei dintre creditele anuale efective pentru FSI-Frontiere și vize pentru anii 2014-2019 și creditul de angajament anual pentru FSI-Frontiere și vize pentru anul 2020, astfel cum este inclus în proiectul de buget general al Uniunii Europene pentru exercițiul financiar 2020 adoptat de Comisie, pentru a se obține suma totală care trebuie plătită de către Liechtenstein pe întreaga perioadă de implementare a FSI-Frontiere și vize. Din această sumă, se scad plățile anuale achitate efectiv de către Liechtenstein în conformitate cu articolul 10 alineatul (1) din prezentul acord, pentru a se obține valoarea totală a contribuțiilor sale pentru anii 2019 și 2020. Jumătate din această sumă se plătește în 2019, iar cealaltă jumătate, în 2020.

               Contribuția financiară se plătește în euro.

               Liechtenstein își achită contribuția financiară care îi revine în termen de cel mult 45 de zile de la data la care primește nota de debit. Orice întârziere în ceea ce privește plata contribuției duce la plata de către Liechtenstein a unei dobânzi penalizatoare, care se aplică soldului începând cu data scadenței. Rata dobânzii este rata aplicată de Banca Centrală Europeană principalelor sale operațiuni de refinanțare, astfel cum este publicată în seria C a Jurnalului Oficial al Uniunii Europene, în vigoare în prima zi calendaristică a lunii în care cade data scadenței, majorată cu 3,5 puncte procentuale.

                     (1)
                  JO L 160, 18.6.2011, p. 21.

                     (2)
                  Regulamentul (UE) nr. 515/2014 al Parlamentului European și al Consiliului din 16 aprilie 2014 de instituire, în cadrul Fondului pentru securitate internă, a instrumentului de sprijin financiar pentru frontiere externe și vize și de abrogare a Deciziei nr. 574/2007/CE (JO L 150, 20.5.2014, p. 143).

                     (3)
                  Regulamentul (UE) nr. 514/2014 al Parlamentului European și al Consiliului din 16 aprilie 2014 de stabilire a dispozițiilor generale privind Fondul pentru azil, migrație și integrare, precum și instrumentul de sprijin financiar pentru cooperarea polițienească, prevenirea și combaterea criminalității și gestionarea crizelor (JO L 150, 20.5.2014, p. 112).

                     (4)
                  Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (JO L 298, 26.10.2012, p. 1), astfel cum a fost modificat ultima dată prin Regulamentul (UE, Euratom) nr. 547/2014 din 15 mai 2014 (JO L 163, 29.5.2014, p. 18).

                     (5)
                  Regulamentul delegat (UE) nr. 1268/2012 al Comisiei privind normele de aplicare a Regulamentului (UE, Euratom) nr. 966/2012 al Parlamentului European și al Consiliului privind normele financiare aplicabile bugetului general al Uniunii (JO L 362, 31.12.2012, p. 1).

                     (6)
                  Regulamentul (Euratom, CE) nr. 2185/96 al Consiliului privind controalele și inspecțiile la fața locului efectuate de Comisie în scopul protejării intereselor financiare ale Comunităților Europene împotriva fraudei și a altor abateri (JO L 292, 15.11.1996, p. 2).

                     (7)
                  Regulamentul (UE, Euratom) nr. 883/2013 al Parlamentului European și al Consiliului din 11 septembrie 2013 privind investigațiile efectuate de Oficiul European de Luptă Antifraudă (OLAF) și de abrogare a Regulamentului (CE) nr. 1073/1999 al Parlamentului European și al Consiliului și a Regulamentului (Euratom) nr. 1074/1999 al Consiliului (JO L 248, 18.9.2013, p. 1).

                     (8)
                  JO L 1, 3.1.1994, p. 461.


Anunţ juridic important

|

52008PC0869

Propunere de decizie a Consiliului privind liniile directoare ale politicilor de ocupare a forţei de muncă ale statelor membre  /* COM/2008/0869 final - CNS 2008/0252 */

	[pic] | COMISIA COMUNITĂŢILOR EUROPENE |Bruxelles, 28.1.2009COM(2008) 869 final2008/0252 (CNS)Propunere deDECIZIE A CONSILIULUIprivind liniile directoare ale politicilor de ocupare a forței de muncă ale statelor membre(prezentată de Comisie)EXPUNERE DE MOTIVEStrategia de la Lisabona reînnoită care a fost lansată în 2005 se bazează pe un ciclu de guvernanță de trei ani, cu un pachet de linii directoare integrate care acoperă dimensiunea economică, socială și privind mediul înconjurător.Pe baza liniilor directoare integrate care au fost adoptate în 2008 ca parte integrantă a ciclului de trei ani al strategiei de la Lisabona reînnoite[1] și care rămân în vigoare până în 2010, statele membre își elaborează programele naționale de reformă (PNR) care stabilesc strategiile lor privind realizarea creșterii economice și crearea de noi locuri de muncă. Evaluarea efectuată de Comisie cu privire la abordarea în cadrul programelor naționale de reformă a problemelor legate de ocuparea forței de muncă este prezentată în proiectul de raport comun privind ocuparea forței de muncă, precum și în propunerea de recomandări specifice pentru fiecare țară, care este adoptată de Comisie în conformitate cu articolul 128 alineatul (1) din Tratatul CE.Evaluarea arată că reformele structurale sunt în curs de desfășurare în statele membre, acest fapt contribuind în anul 2007 la scăderea șomajului și la creșterea gradului de ocupare a forței de muncă în Uniunea Europeană. Cu toate acestea, perspectivele economice s-au schimbat radical în cursul celei de-a doua jumătăți a anului 2008, din cauza crizei financiar-bancare și a crizei creditelor. Previziunile pentru anul 2009 indică o scădere sau chiar o creștere negativă a gradului de ocupare a forței de muncă și o creștere a șomajului în UE.Liniile directoare privind ocuparea forței de muncă ale statelor membre prezintă un cadru care asigură orientări politice și obiective generale pentru statele membre și UE. În cadrul liniilor directoare, statele membre se pot axa pe necesitățile lor specifice, care pot fi diferite de la o țară la alta și care se pot schimba odată cu ciclul economic. Prin urmare, prioritățile pe termen mediu din cadrul liniilor directoare rămân în vigoare:-  atragerea și menținerea pe piața muncii a unui număr sporit de persoane și creșterea ofertei de forță de muncă, precum și modernizarea sistemelor de protecție socială;-  îmbunătățirea adaptabilității lucrătorilor și a întreprinderilor;-  creșterea investițiilor în capitalul uman prin îmbunătățirea educației și a competențelor.În conformitate cu planul european de redresare economică[2], criza economico-financiară actuală impune necesitatea adoptării unor acțiuni imediate, continuându-se în același timp activitățile din agenda reformei structurale și fiind păstrate obiectivele pe termen mediu și lung. Ar trebui evidențiate două domenii politice prioritare în care este necesară adoptarea unor acțiuni imediate: îmbunătățirea potențialului de angajare prin intermediul flexicurității, inclusiv pentru persoanele cele mai vulnerabile și îmbunătățirea nivelului competențelor, precum și a gradului de adecvare a acestora la necesitățile pieței muncii. Răspunsurile politice pot fi găsite în liniile directoare actuale privind ocuparea forței de muncă.-  Flexicuritatea este o abordare politică integrată menită să faciliteze adaptarea lucrătorilor și a întreprinderilor și să asigure o exploatare corespunzătoare de către UE a beneficiilor oferite de globalizare. Unele aspecte ale flexicurității sunt mai importante pe termen scurt: consolidarea sistemelor de activare, în special pentru persoanele cu nivel scăzut de calificare; sporirea subvențiilor și asigurarea de cursuri de formare profesională pentru categoriile vulnerabile de cetățeni și pentru persoanele care sunt expuse în cea mai mare măsură riscului șomajului pe termen lung; asigurarea unor cursuri de formare profesională și de reprofilare, precum și a unor noi competențe necesare în sectoarele mai puțin afectate; protecție socială corespunzătoare, care să asigure siguranța veniturilor și stimulente pentru a munci și să mențină puterea de cumpărare; contracte de muncă armonizate, care să reducă segmentarea și să evite, în același timp tentația de a crea contracte „flexibile”. În același timp, dialogul social – o componentă necesară a oricărei politici de flexicuritate – este esențial având în vedere condițiile economice actuale.-  Un efort considerabil de îmbunătățire a competențelor la toate nivelurile de calificare va fi esențial pentru a face față schimbărilor demografice și tehnologice și a beneficia de tranziția către o economie cu emisii scăzute de dioxid de carbon, dar și pentru a redresa situația existentă în Uniunea Europeană în momente de criză. Pe termen scurt, o mai bună compatibilitate între competențele persoanelor și locurile de muncă existente este, de asemenea, esențială având în vedere faptul că perspectivele privind locurile de muncă sunt din ce în ce mai nefavorabile. Șomerii, inclusiv categoriile vulnerabile de cetățeni, trebuie să dețină competențele care sunt cerute pe piața actuală a forței de muncă. Anticiparea nevoilor viitoare în materie de competențe este crucială în acest sens, mai ales în perspectiva unei redresări a economiei. Serviciile publice de ocupare a forței de muncă, partenerii sociali și universitățile dețin un rol important atât în privința anticipării nevoilor în materie de competențe, cât și în îmbunătățirea gradului de adecvare și în asigurarea deținerii de către cetățeni a competențelor necesare. Inițiativa „Noi competențe pentru noi locuri de muncă”[3] își va aduce contribuția în acest sens.-  În această privință, este necesară consolidarea legăturii dintre liniile directoare privind ocuparea forței de muncă și Fondul Social European (FSE). FSE poate finanța acțiunile imediate adoptate de statele membre în domeniul flexicurității și al competențelor, inclusiv sprijinul direcționat în favoarea categoriilor celor mai vulnerabile de cetățeni, ca răspuns la criza economică. Fondul european de adaptare la globalizare va asista, de asemenea, statele membre în vederea sprijinirii șomerilor și a păstrării lucrătorilor calificați în posturile necesare la momentul în care economia va începe să se redreseze.Obiectivele generale și prioritățile menționate în prezentele linii directoare privind ocuparea forței de muncă rămân în vigoare având în vedere criza actuală, precum și relevanța politicilor și a agendei de reformă. În temeiul articolului 128 alineatul (2), valabilitatea acestora pe parcursul anului 2009 trebuie să fie confirmată printr-o decizie a Consiliului, în urma consultării Parlamentului European, a Comitetului Economic și Social European, a Comitetului Regiunilor și a Comitetului pentru ocuparea forței de muncă.2008/0252 (CNS)Propunere deDECIZIE A CONSILIULUIprivind liniile directoare ale politicilor de ocupare a forței de muncă ale statelor membreCONSILIUL UNIUNII EUROPENEavând în vedere Tratatul de instituire a Comunității Europene și, în special, articolul 128 alineatul (2),având în vedere propunerea Comisiei[4],având în vedere avizul Parlamentului European[5],având în vedere avizul Comitetului Economic și Social European[6],având în vedere avizul Comitetului Regiunilor[7],având în vedere avizul Comitetului pentru ocuparea forței de muncă,întrucât:1.  Strategia de la Lisabona reînnoită din 2005 a pus accentul pe creștere și locuri de muncă. Liniile directoare privind ocuparea forței de muncă din cadrul Strategiei europene pentru ocuparea forței de muncă și marile orientări ale politicilor economice au fost adoptate într-un pachet integrat, conferindu-i Strategiei europene pentru ocuparea forței de muncă un rol primordial în punerea în aplicare a obiectivelor Strategiei de la Lisabona referitoare la piața muncii și la ocuparea forței de muncă.2.  Examinarea programelor naționale de reformă ale statelor membre, cuprinsă în proiectul de raport comun privind ocuparea forței de muncă, arată că statele membre ar trebui să continue să depună toate eforturile necesare pentru abordarea următoarelor domenii prioritare: atragerea și menținerea unui număr sporit de persoane pe piața muncii; creșterea ofertei de mână de lucru și modernizarea sistemelor de protecție socială; îmbunătățirea adaptabilității lucrătorilor și a întreprinderilor și creșterea investițiilor în capitalul uman prin îmbunătățirea educației și a competențelor.3.  Având în vedere criza economică actuală, liniile directoare ar trebui să constituie, de asemenea, un instrument prin care să se răspundă provocărilor imediate legate de creșterea șomajului și excluziunea socială. Politicile cu aplicare imediată includ politicile integrate de flexicuritate menite să faciliteze tranziția către muncă, alocarea adecvată a șomerilor către locurile muncă existente și îmbunătățirea competențelor.4.  Ținând seama de examinarea de către Comisie a programelor naționale de reformă, accentul ar trebui să se pună în prezent pe punerea în aplicare eficace și la timp, acordându-se o atenție deosebită obiectivelor și țintelor convenite și implicării partenerilor sociali.5.  Liniile directoare privind ocuparea forței de muncă adoptate în 2008 rămân în vigoare pe o durată de trei ani, iar în perioada intermediară de până la sfârșitul anului 2010, actualizarea acestora ar trebui să fie strict limitată.6.  La momentul punerii în aplicare a liniilor directoare privind ocuparea forței de muncă, statele membre ar trebui să ia în considerare utilizarea Fondul Social European.7.  Având în vedere caracterul integrat al pachetului de linii directoare, statele membre ar trebui să aplice în întregime marile orientări ale politicilor economice.ADOPTĂ PREZENTA DECIZIE:Articolul 1Liniile directoare ale politicilor de ocuparea forței de muncă ale statelor membre, astfel cum sunt definite în anexa la Decizia Consiliului din 15 iulie 2008 privind liniile directoare ale politicilor de ocuparea forței de muncă ale statelor membre[8], se mențin pe parcursul anului 2009 și sunt luate în considerare de către statele membre în politicile lor de ocupare a forței de muncă .Articolul 2Prezenta decizie se adresează statelor membre.Adoptată la Bruxelles,Pentru ConsiliuPreședintele [pic][pic][pic] [1] Decizia 2008/618/CE a Consiliului din 15 iulie 2008 privind liniile directoare ale politicilor de ocupare a forței de muncă ale statelor membre JO L 198, 26.7.2008, p. 47–54[2] COM (2008) 800[3] COM(2008) XXX[4] JO C …, …, p.[5] JO C …, …, p.[6] JO C …, …, p.[7] JO C …, …, p.[8] Decizia 2008/618/CE a Consiliului din 15 iulie 2008 privind liniile directoare ale politicilor de ocupare a forței de muncă ale statelor membre JO L 198, 26.7.2008, p. 47–54